CELEX: 32014R0270
Language: mt
Date: 2014-03-17 00:00:00
Title: Regolament tal-Kunsill (UE) Nru 270/2014 tas- 17 ta’ Marzu 2014 li jemenda r-Regolament tal-Kunsill (KE) Nru 889/2005 li jimponi ċerti miżuri restrittivi fir-rigward tar-Repubblika Demokratika tal-Kongo

18.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 79/34
            
         REGOLAMENT TAL-KUNSILL (UE) Nru 270/2014
   tas-17 ta’ Marzu 2014
   li jemenda r-Regolament tal-Kunsill (KE) Nru 889/2005 li jimponi ċerti miżuri restrittivi fir-rigward tar-Repubblika Demokratika tal-Kongo
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u, b’mod partikulari l-Artikolu 215 tiegħu,
   Wara li kkunsidra l-Pożizzjoni Komuni 2010/788/PESK tal-20 ta' Diċembru 2010 dwar miżuri restrittivi kontra r-Repubblika Demokratika tal-Kongo u li tħassar il-Pożizzjoni Komuni 2008/369/PESK (1),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u mill-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (KE) Nru 889/2005 (2) impona ċerti miżuri restrittivi fir-rigward tar-Repubblika Demokratika tal-Kongo (RDK), f'konformità mal-Pożizzjoni Komuni tal-Kunsill 2005/440/PESK (3) u skont ir-Riżoluzzjoni tal-Kunsill tas-Sigurtà tan-Nazzjonijiet Uniti 1596 (2005) tat-18 ta' April 2005 u r-riżoluzzjonijiet rilevanti sussegwenti tan-Nazzjonijiet Uniti (NU). Il-Pożizzjoni Komuni tal-Kunsill 2008/369/PESK (4) irrevokat il-Pożizzjoni Komuni 2005/440/PESK. Id-Deċiżjoni tal-Kunsill 2010/788/PESK irrevokat il-Pożizzjoni Komuni 2008/369/PESK.
            
         
               (2)
            
            
               Permezz tar-Riżoluzzjoni 2136 (2014) tat-30 ta’ Jannar 2014, il-KSNU ddeċieda li jipprevedi deroga oħra mill-embargo tal-armi.
            
         
               (3)
            
            
               Dik il-miżura taqa' fil-kamp ta' applikazzjoni tat-Trattat dwar il-Funzjonament tal-Unjoni Ewropea u għalhekk hija meħtieġa azzjoni regolatorja fil-livell tal-Unjoni sabiex tidħol fis-seħħ, partikolarment bil-ħsieb li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha.
            
         
               (4)
            
            
               Ir-Regolament (KE) Nru 889/2005 għandu għalhekk jiġi emendat skont dan,
            
         ADOTTA DAN IR-REGOLAMENT:
   Artikolu 1
   Fl-Artikolu 3(1) tar-Regolament (KE) Nru 889/2005, jiżdied il-punt (c) li ġej:
   
               "(c)
            
            
               assistenza teknika, finanzjament u assistenza finanzjarja relatati mal-armi u l-materjal relatat maħsuba unikament għas-sostenn tat-Task Force Reġjonali tal-Unjoni Afrikana jew għall-użu minnha."
            
         Artikolu 2
   Dan ir-Regolament jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta’ Marzu 2014.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 336, 21.12.2010, p. 30.
   
      (2)  Regolament tal-Kunsill (KE) Nru 889/2005 tat-13 ta' Ġunju 2005 li jimponi ċerti miżuri restrittivi fir-rigward tar-Repubblika Demokratika tal-Kongo u li jħassar ir-Regolament (KE) Nru 1727/2003 (ĠU L 152, 15.6.2005, p. 1).
   
      (3)  Pożizzjoni Komuni tal-Kunsill 2005/440/PESK tat-13 ta' Ġunju 2005 dwar miżuri restrittivi kontra r-Repubblika Demokratika tal-Kongo u li tirrevoka il-Pożizzjoni Komuni 2002/829/PESK (ĠU L 152, 15.6.2005, p. 22).
   
      (4)  Pożizzjoni Komuni tal-Kunsill 2008/369/PESK tal-14 ta' Mejju 2008 dwar miżuri restrittivi kontra r-Repubblika Demokratika tal-Kongo u li tirrevoka l-Pożizzjoni Komuni 2005/440/PESK (ĠU L 127, 15.5.2008, p. 84).